ai4bharat/Pralekha huggingface dataset:
विज्ञान आणि तंत्रज्ञान मंत्रालय
भारत आणि अमेरिका यांनी आज संयुक्तपणे ‘महत्त्वाचे आणि उदयोन्मुख तंत्रज्ञान : जीवनात परिवर्तन घडवण्यासाठी क्वाटंम तंत्रज्ञान आणि कृत्रिम बुद्धीमत्ता’ या संकल्पनेवर आधारित प्रस्ताव मागवले
नवी दिल्ली, 18 जुलै 2023
अमेरिकेच्या उर्जा विभाग सचिव जेनिफर एम.ग्रॅनहोम यांनी आज नवी दिल्लीत नॉर्थ ब्लॉक येथे केंद्रीय विज्ञान आणि तंत्रज्ञान राज्यमंत्री ; पंतप्रधान कार्यालयाचे राज्यमंत्री , केंद्रीय कार्मिक,सार्वजनिक तक्रार निवारण, निवृत्तीवेतन, अणुउर्जा आणि अवकाश या विभागांचे राज्यमंत्री डॉ.जितेंद्र सिंह यांची भेट घेऊन दोन्ही देशांतील द्विपक्षीय सहकार्याबाबत चर्चा केली.
भारत आणि अमेरिकेने यावेळी संयुक्तपणे ‘महत्त्वाचे आणि उदयोन्मुख तंत्रज्ञान : जीवनात परिवर्तन घडवण्यासाठी क्वाटंम तंत्रज्ञान तसेच कृत्रिम बुद्धीमत्ता’ यासंबंधी प्रस्ताव मागवले. भारत-अमेरिका विज्ञान आणि तंत्रज्ञान मंच तसेच युएसआयएसटीईएफ सचिवालय यांनी या कार्यक्रमाची आखणी केली आहे.
याप्रसंगी बोलताना केंद्रीय मंत्री डॉ.जितेंद्र सिंह म्हणाले की या स्पर्धात्मक अनुदान कार्यक्रमाच्या माध्यमातून युएसआयएसटीईएफ व्यावसायिकदृष्ट्या व्यवहार्य आणि सामाजिकदृष्ट्या समर्पक असलेल्या तसेच आशादायक संयुक्त अमेरिका-भारत तंत्रज्ञान नवोन्मेष आणि उद्योजकीय उपक्रमांची निवड करते आणि त्यांना मदत करते. हे संयुक्त उपक्रम मूलतः अमेरिकेतील असतील किंवा भारतातील स्टार्ट अप उद्योग, सरकार, शिक्षण क्षेत्र किंवा व्यावसायिक उपक्रमांतील असू शकतील, आणि त्यांचे कोणत्याही स्वरूपातील एकत्रीकरण असू शकेल, मात्र उपयोजित संशोधन आणि विकास कार्यक्रमांवर त्यांचा भर असला पाहिजे, व्यवसायाची योजना आणि व्यावसायिक संकल्पनेचा पुरावा याचा त्यात समावेश असला पाहिजे तसेच त्यामध्ये लक्षणीय प्रमाणात शाश्वत व्यावसायिक क्षमता असली पाहिजे अशी माहिती केंद्रीय मंत्र्यांनी दिली.
डॉ.जितेंद्र सिंह म्हणाले की कृत्रिम बुद्धीमत्ता आणि क्वाटंम तंत्रज्ञान यांच्यामुळे आपल्या दैनंदिन जीवनात अनेक परिवर्तनीय घडामोडी होतील आणि आरोग्य सुविधा, कृषी, हवामान बदल आणि इतर बाबींवर प्रभाव पडून आपल्या सामाजिक स्वास्थ्याला मोठा लाभ होईल. एंडॉवमेंट फंड मधील परिवर्तनीय क्षमतेचे त्यांनी स्वागत केले.
हे प्रस्ताव दिनांक 31 ऑगस्ट 2023 पर्यंत स्वीकारण्यात येतील आणि त्यासाठी व्यावसायिकदृष्ट्या व्यवहार्य आणि सामाजिकदृष्ट्या समर्पक असलेल्या तसेच आशादायक संयुक्त अमेरिका-भारत तंत्रज्ञान नवोन्मेष आणि उद्योजकीय उपक्रमांचे प्रस्ताव आमंत्रित केले जातील.
S.Kane/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 50
पंतप्रधान कार्यालय
सूरत साडी वॉकेथॉनचे पंतप्रधान नरेंद्र मोदी यांनी केले कौतुक
सूरत इथे झालेल्या साडी वॉकेथॉन चे पंतप्रधान नरेंद्र मोदी यांनी कौतुक केले आहे. सूरत महानगरपालिका आणि सूरत स्मार्ट सिटी विकास लिमिटेड यांनी संयुक्तपणे ही मॅरेथॉन आयोजित केली होती.
दर्शना जरदोश यांनी केलेल्या ट्विट थ्रेड ला प्रतिसाद देताना पंतप्रधानांनी म्हंटले आहे;
"भारताची वस्त्र परंपरा लोकप्रिय करण्याच्या दृष्टीने सूरत साडी वॉकेथॉन हा एक स्तुत्य उपक्रम आहे."
पंतप्रधान कार्यालय
पंतप्रधानांनी श्री गुरू तेग बहादूरजींना त्यांच्या हौतात्म्य दिनानिमित्त अभिवादन केले
नवी दिल्ली, 8 डिसेंबर 2021
पंतप्रधान नरेंद्र मोदी यांनी श्री गुरू तेग बहादूर जी यांना त्यांच्या हौतात्म्य दिनानिमित्त अभिवादन केले आहे.
एका ट्विटमध्ये पंतप्रधान म्हणाले;
"श्री गुरू तेग बहादूर जी यांचे हौतात्म्य हा आपल्या इतिहासातील एक अविस्मरणीय क्षण आहे. त्यांनी शेवटच्या श्वासापर्यंत अन्यायाविरुद्ध लढा दिला. आजच्या दिवशी मी श्री गुरु तेग बहादूरजींना वंदन करतो.
दिल्लीतील गुरुद्वारा सिसगंज साहिबच्या मी अलिकडे दिलेल्या भेटीची झलक सामायिक करत आहे.”
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारताच्या सक्रीय रुग्णसंख्येत घट होऊन ती 24,95,591 वर पोहोचली आहे
2.08 लाखांपेक्षा कमी रूग्ण, नवीन रूग्णसंख्येतील घट कायम
गेल्या 24 तासांत सक्रीय रुग्णांमध्ये 91,191 ची घट
आतापर्यंत देशभरात कोविडमुक्त झालेल्यांची संख्या 2,43,50,816 वर पोहोचली, गेल्या 24 तासांत सुमारे 3 लाख जण कोविडमुक्त
सलग 13 व्या दिवशी, दैनंदिन कोविडमुक्त होणाऱ्यांची संख्या दैनंदिन नव्या रुग्णांपेक्षा अधिक
रूग्ण बरे होण्याच्या दरात आणखी वाढ होत तो 89.66%
एकाच दिवसात सर्वाधिक 22.17 लाख चाचण्या
साप्ताहिक पॉसिटिव्हीटी दर सध्या 11.45%
दैनंदिन पॉझिटिव्हिटी दर सध्या 9.42% आहे; सलग दुसऱ्या दिवशी हा दर 10% पेक्षा कमी
देशव्यापी लसीकरणाने 20 कोटींचा टप्पा केला पार
नवी दिल्ली, 26 मे 2021
भारतात सलग दहाव्या दिवशी दैनंदिन नवीन रूग्णसंख्या 3 लाखांहून कमी झाल्याची नोंद झाली आहे.
गेल्या 24 तासांत 2,08,921 दैनंदिन नवीन रूग्णांची नोंद केली गेली.
सक्रीय रूग्णांची एकूण संख्या, देखील कमी होऊनआता 24,95,591 इतकी झाली आहे. 10 मे 2021 रोजी सर्वाधिक रुग्णसंख्या आढळली होती, त्यानंतर मात्र सक्रिय रूग्णसंख्या सातत्याने कमी होत आहे.
गेल्या 24 तासांत सक्रिय रुग्णसंख्येत 91,191 इतकी घट झाली. देशातील सक्रीय रूग्णांची संख्या आता एकूण बाधित रुग्णांच्या 9.19% इतकी आहे.
सलग 13 व्या दिवशी, भारतातील दैनंदिन कोविडमुक्त होणाऱ्यांची संख्या, दैनंदिन रुग्णांपेक्षा अधिक आहे.
गेल्या 24 तासांत 2,95,955 रुग्ण कोविडमुक्त झाल्याची नोंद केली गेली. रूग्ण बरे होण्याचा राष्ट्रीय दर आणखी वाढून 89.66% पर्यंत पोहोचला आहे.
गेल्या 24 तासांत 22,17,320 चाचण्या करण्यात आल्या असून एकाच दिवसात करण्यात आलेल्या आतापर्यंतच्या या सर्वाधिक चाचण्या आहेत, आतापर्यंत एकूण 33,48,11,496 चाचण्या घेण्यात आल्या आहेत.
साप्ताहिक पॉझिटिव्हिटी दर सध्या 11.45% वर आहे तर दैनिक पॉझिटिव्हिटी दर कमी झाला आहे आणि आज तो 9.42% वर आहे. सलग दुसऱ्या दिवशी हा दर 10% पेक्षा कमी राहिलेला आहे.
राष्ट्रव्यापी लसीकरण मोहिमेच्या तिसऱ्या टप्प्याअंतर्गत देशभरात राबविल्या जाणाऱ्या कोविड -19 लसींच्या एकूण मात्रांनी 20 कोटींचा टप्पा ओलांडल्यामुळे भारताने आपल्या लसीकरण मोहिमेत एक नवीन टप्पा गाठला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, एकूण 20,06,62,456 लसींच्या मात्रा 28,70,378 सत्रांद्वारे देण्यात आल्या आहेत. यात 97,96,058 आरोग्य कर्मचारी ज्यांनी पहिली मात्रा घेतली आहे , 67,29,213 आरोग्य कर्मचारी ज्यांनी लसीची दुसरी मात्रा घेतली यांचा समावेश आहे, 1,51,71,950 आघाडीच्या कर्मचाऱ्यांनी लसीची पहिली मात्रा तर, 83,84,001आघाडीच्या कर्मचाऱ्यांनी दुसरी मात्रा घेतली आहे.18 - 44 वयोगटातील 1,29,57,009 लाभार्थी , 45 ते 60 वर्षे वयोगटातील 6,20,88,772 लाभार्थी  1,00,30,729 लाभार्थी , 60 पेक्षा अधिक वयोगटातील 5,71,35,804 लाभार्थी  आणि 1,83,68,920 लाभार्थी  यांचा समावेश आहे.
|
|
HCWs
|
|
1st Dose
|
|
97,96,058
|
|
2nd Dose
|
|
67,29,213
|
|
FLWs
|
|
1st Dose
|
|
1,51,71,950
|
|
2nd Dose
|
|
83,84,001
|
|
Age Group 18-44 years
|
|
1st Dose
|
|
1,29,57,009
|
|
Age Group 45 to 60 years
|
|
1st Dose
|
|
6,20,88,772
|
|
2nd Dose
|
|
1,00,30,729
|
|
Over 60 years
|
|
1st Dose
|
|
5,71,35,804
|
|
2nd Dose
|
|
1,83,68,920
|
|
Total
|
|
20,06,62,456S.Tupe/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 238
राष्ट्रपती कार्यालय
डॉ. बाबासाहेब आंबेडकर जयंतीच्या पूर्वसंध्येला राष्ट्रपतींच्या शुभेच्छा
(नवी दिल्ली, 13 एप्रिल 2018
राष्ट्रपती रामनाथ कोविंद यांनी डॉ. बाबासाहेब आंबेडकर जयंतीच्या पूर्वसंध्येला देशातील नागरिकांना शुभेच्छा दिल्या.
‘डॉ. बाबासाहेब आंबेडकरांच्या जयंती निमित्त मी त्यांना आदरांजली वाहतो आणि देशातील सर्व नागरिकांना आंबेडकर जयंतीच्या शुभेच्छा देतो. डॉ. आंबेडकर हे एक बहुआयामी व्यक्तित्व होते ज्यांचा प्रभाव आपल्या देशावर आणि समाजावर आजही कायम आहे. आंबेडकर हे शिक्षणतज्ञ, अर्थतज्ञ, विद्वान आणि नैतिक तत्त्वज्ञ, असाधारण कायदे तज्ञ आणि घटनाकार होते. याशिवाय सामाजिक सुधारणा आणि महिलांना कायदेशीर संधी मिळवून देण्यासाठी लढणारे एक सक्रिय कार्यकर्ते देखील होते.
डॉ. आंबेडकरांनी आधुनिक भारताच्या योग्य आणि समान समाजासाठी आयुष्यभर लढा दिला. असा भारत जो जात आणि इतर पूर्वग्रहमुक्त आणि महिला आणि पूर्वापार वंचित लोकांना आर्थिक आणि सामाजिक समान संधी देईल. त्यांना आपल्या घटनेचे शिल्पकार म्हणून देखील ओळखले जाते.
भारत आणि इतिहासातील या महान व्यक्तिमत्वाकडून आपण सर्वांनी प्रेरणा घेऊया. एक समानतावादी विकसित भारत उभारणे ही डॉ. आंबेडकरांना खरी श्रद्धांजली असेल’ असे राष्ट्रपतींनी आपल्या संदेशात म्हटले आहे.
NS/SM/PK
पंतप्रधान कार्यालय
चीनमध्ये झालेल्या 31 व्या जागतिक विद्यापीठ क्रीडास्पर्धांमध्ये भारतीय खेळाडूंनी केलेल्या कामगिरीची पंतप्रधानांकडून प्रशंसा
नवी दिल्ली, 8 ऑगस्ट 2023
31 व्या जागतिक विद्यापीठ क्रीडास्पर्धांमध्ये 11 सुवर्ण, 5 रौप्य आणि 10 कांस्यपदकांसह एकूण 26 पदके पटकावत विक्रमी कामगिरी केलेल्या भारतीय खेळाडूंची पंतप्रधान नरेंद्र मोदी यांनी प्रशंसा केली आहे. वर्ष 1959 मध्ये जागतिक विद्यापीठ क्रीडास्पर्धांच्या आयोजनाला सुरुवात झाल्यापासून भारताने या स्पर्धांमध्ये केलेली ही सर्वोत्तम कामगिरी आहे यावर भर देत पंतप्रधानांनी या यशाबद्दल सहभागी क्रीडापटू, त्यांचे कुटुंबीय आणि प्रशिक्षक यांचे अभिनंदन केले आहे.
ट्विट संदेशात पंतप्रधान म्हणाले:
“प्रत्येक भारतीयाला अभिमान वाटावा अशी क्रीडाक्षेत्रातील कामगिरी!
31 व्या जागतिक विद्यापीठ क्रीडास्पर्धांमध्ये एकूण 26 पदके मिळवून भारतीय खेळाडूंनी संपादन केले विक्रमी यश! आपली ही आतापर्यंतची सर्वोत्तम कामगिरी आहे ज्यात 11 सुवर्ण, 5 रौप्य आणि 10 कांस्यपदकांचा समावेश आहे.
देशासाठी गौरवापूर्ण विजय मिळवणाऱ्या आणि उदयोन्मुख खेळाडूंना प्रेरणा देणाऱ्या आपल्या अतुलनीय खेळाडूंना सलाम.”
“सर्वात आनंददायी बाब अशी आहे की वर्ष 1959 मध्ये जागतिक विद्यापीठ क्रीडास्पर्धांच्या आयोजनाला सुरुवात झाल्यापासून आतापर्यंत भारताने एकूण 18 पदके मिळवली होती आणि म्हणूनच यावर्षीची 26 पदकांची अनुकरणीय कमाई खरोखरच उल्लेखनीय आहे.
ही चमकदार कामगिरी म्हणजे आपल्या खेळाडूंच्या अविचल समर्पणवृत्तीचा पुरावा आहे. सर्व खेळाडू, त्यांचे कुटुंबीय आणि प्रशिक्षक यांचे मी या यशाबद्दल अभिनंदन करतो आणि आगामी काळातील स्पर्धांसाठी त्यांना खूप खूप शुभेच्छा देतो.”
S.Kane/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधानांनी आशुराच्या दिवशी हजरत इमाम हुसेन  यांच्या हौतात्म्याचे केले स्मरण
नवी दिल्ली, 20 ऑगस्ट 2021
पंतप्रधान, श्री नरेंद्र मोदी यांनी आज आशुराच्या दिवशी हजरत इमाम हुसेन  यांच्या बलिदानाचे स्मरण केले आणि त्यांच्या धैर्याचे तसेच न्यायाप्रती असलेल्या त्यांच्या वचनबद्धतेचे स्मरण केले.
आपल्या ट्विटमध्ये पंतप्रधान म्हणाले;
"आम्ही हजरत इमाम हुसेन  यांच्या बलिदानाचे स्मरण करत आहोत आणि त्यांचे धैर्य तसेच त्यांच्या न्यायप्रियतेशी असलेल्या बांधिलकीची आठवण करत आहोत. त्यांनी शांतता आणि सामाजिक समतेला खूप महत्त्व दिले."
आम्ही हजरत इमाम हुसेन  यांच्या बलिदानाची आठवण करतो आणि त्यांचे धैर्य तसेच न्यायाप्रती असलेल्या वचनबद्धतेचे स्मरण करतो. त्यांनी शांतता आणि सामाजिक समतेला आपल्या जीवनात अतिशय महत्त्व दिले.
S.Patil/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
मंत्रिमंडळ
केंद्रीय मंत्रिमंडळाने "इंडिया पोस्ट पेमेंट्स बँकेच्या स्थापने"संदर्भात खर्चाच्या सुधारित अंदाजाला मंजुरी दिली
आर्थिक वर्ष 2020-21 ते 2022-23 साठी 820 कोटी रुपये अतिरिक्त निधी तर एकूण खर्च आता 2255 कोटी रुपये
नवी दिल्ली, 27 एप्रिल 2022
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने नियामक आवश्यकता पूर्ण करण्यासाठी इक्विटी इन्फ्युजन म्हणून इंडिया पोस्ट पेमेंट बँक  ची स्थापना करण्यासाठी प्रकल्प खर्च 1435 कोटी रुपये वरून 2255 कोटी रुपये करायला मंजुरी दिली आहे. मंत्रिमंडळाने नियामक आवश्यकतांची पूर्तता आणि तांत्रिक अद्ययावतीकरणासाठी 500 कोटी रुपयांच्या भविष्यातील निधी उभारणीस तत्त्वत: मान्यता दिली.
सामान्य माणसासाठी सर्वात सुलभ, परवडणारी आणि विश्वासार्ह बँक तयार करणे, बँकिंग नसलेल्या लोकांसाठी अडथळे दूर करून वित्तीय समावेशकतेला चालना देणे आणि घरपोच बँकिंग सेवेद्वारे बँकेचा अनुभव नसलेल्या लोकांसाठी खर्च कमी करणे हा या प्रकल्पाचा उद्देश आहे. हा प्रकल्प भारत सरकारच्या "कमी रोकड" अर्थव्यवस्थेच्या दृष्टीकोनाला पूरक आहे आणि त्याच वेळी आर्थिक विकास व वित्तीय समावेशनाला प्रोत्साहन देणारा आहे.
इंडिया पोस्ट पेमेंट्स बँकेने 1 सप्टेंबर 2018 रोजी 650 शाखा/नियंत्रक कार्यालयांसह देशभरात प्रारंभ केला. इंडिया पोस्ट पेमेंट्स बँकेने 1.36 लाख टपाल कार्यालयांना बँकिंग सेवा प्रदान करण्यास सक्षम बनवले आहे आणि घरोघरी बँकिंग सेवा प्रदान करण्यासाठी सुमारे 1.89 लाख पोस्टमन आणि ग्रामीण डाक सेवकांना स्मार्टफोन आणि बायोमेट्रिक उपकरणाने सुसज्ज केले आहे.
इंडिया पोस्ट पेमेंट्स बँक सुरु झाल्यापासून, 1,61,811 कोटी रुपयांच्या एकूण 82 कोटी आर्थिक व्यवहारांसह 5.25 कोटी खाती उघडली आहेत ज्यात 21,343 कोटी रुपयांच्या 765 लाख AePS व्यवहारांचा समावेश आहे. 5 कोटी खात्यांपैकी 77% खाती ग्रामीण भागात उघडली आहेत, 48% महिला ग्राहक असून त्यांचे सुमारे 1000 कोटी रुपये जमा आहेत. सुमारे 40 लाख महिला ग्राहकांना त्यांच्या खात्यांमध्ये थेट लाभ हस्तांतरण  द्वारे 2500 कोटी रुपये जमा झाले आहेत. शालेय विद्यार्थ्यांसाठी 7.8 लाखांहून अधिक खाती उघडण्यात आली आहेत.
महत्त्वाकांक्षी जिल्ह्यांमध्ये इंडिया पोस्ट पेमेंट्स बँकेने सुमारे 95.71 लाख खाती उघडली आहेत ज्यात 19,487 कोटी रुपयांचे एकूण 602 लाख व्यवहार आहेत. नक्षलवादी जिल्ह्यांमध्ये, इंडिया पोस्ट पेमेंट्स बँकेने 67.20 लाख खाती उघडली आहेत ज्यात 13,460 कोटी रुपयांचे एकूण 426 लाख व्यवहार झाले आहेत.
प्रस्तावांतर्गत एकूण आर्थिक खर्च 820 कोटी रुपये आहे. या निर्णयामुळे इंडिया पोस्ट पेमेंट्स बँकेला टपाल विभागाच्या नेटवर्कचा फायदा घेऊन संपूर्ण भारतात आर्थिक समावेशनला चालना देण्याचे उद्दिष्ट साध्य करण्यात मदत होईल.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आयुष मंत्रालय
आयुष मंत्रालय कोविड-19 संदर्भातील अवास्तव दाव्यांबाबत शहानिशा करून घेण्यासाठी आग्रही आणि कोरोना विषाणू विरुद्ध लढण्यासाठी वैज्ञानिक आणि पुराव्यांवर आधारित उपायांवर आयुषचे काम सुरू
नवी दिल्ली, 31 मार्च 2020
पंतप्रधानांनी केलेल्या आवाहनाचा पाठपुरावा करीत, कोविड-19च्या उपचारांबद्दल ठोस पुरावे न देता केले जाणारे असमर्थनीय दावे रोखण्यासाठी आयुष मंत्रालयाने जागरुक उपाययोजना सुरू केल्या आहेत. तसेच, मंत्रालायद्वारे पंतप्रधानांच्या सूचनेनुसार आयुष प्रणालींमार्फत साथीच्या रोगाचा प्रसार रोखण्यासाठी आयुष सेवक आणि आयुष संस्थांकडून वैज्ञानिक आणि पुरावा आधारित उपायांची नोंद घेतली जात असून त्यासाठीचे प्रस्ताव मागितले आहेत. याद्वारे आलेल्या प्रस्तावांची व्यवहार्यता वैज्ञानिकांच्या समूहाद्वारे शहानिशा करून घेतली जाणार आहे.
आयुषच्या सेवकांपर्यंत पोहोचण्यासाठी मंत्रालय व्हिडिओ कॉन्फरन्सिंग आणि समाजमाध्यमांसारख्या व्यासपीठांचा वापर करीत आहे. खोट्या आणि असमर्थनीय गोष्टी रोखण्यासाठी तसंच प्रोत्साहन न देण्यासाठी आयुष सेवकांना सोबत घेतले जात आहे. 30 मार्च 2020 रोजी झालेल्या व्हिडिओ कॉन्फरन्सिंगमध्ये आयुषच्या विविध शाखांच्या जवळपास शंभरहून अधिक नेत्यांनी भाग घेतला होता. आणि अशा अयोग्य गोष्टींच्या विरोधात जनजागृती, प्रसार आणि प्रचार करण्याचा संकल्प देखील करण्यात आला. रेल्वे आणि वाणिज्य मंत्री श्री पियुष गोयल, केंद्रीय राज्यमंत्री श्री श्रीपाद नाईक  यांनी 30 मार्च 2020 रोजी झालेल्या व्हिडिओ कॉन्फरन्समध्ये आयुष उद्योगाच्या नेत्यांना मार्गदर्शन केले.
पंतप्रधान कार्यालयाच्या आवाहनानुसार, आयुष मंत्रालयामार्फत सुरू केलेल्या कार्याचा एक भाग म्हणजे आयुष यंत्रणेकडून वैज्ञानिक आणि पुराव्यांवर आधारित उपायांसाठी त्यांच्या संकेतस्थळावर ऑनलाइन चॅनेल स्थापित करण्यात येणार आहे. ज्याद्वारे वैज्ञानिक स्पष्टीकरण आणि उपचार पद्धतीवरील प्रस्तावांवर आधारित सूचना प्राप्त केल्या जाऊ शकतील, आणि कोविड-19 साथीच्या रोगाच्या प्रसाराला आळा घालण्यासाठी मदत होईल. मंत्रालयाने त्यानुसार आयुष सेवक आणि आयुष संस्थांकडून  संबंधित माहिती पुरविण्याचे आवाहन केले आहे, अशी माहिती मंत्रालयाच्या संकेतस्थळावर पुढील लिंकवर सादर करता येईल, http://ayush.gov.in/covid-19

मिळालेल्या माहितीची तज्ज्ञांच्या समितीद्वारे छाननी केली जाईल. छाननी समितीने शिफारस केलेले प्रस्ताव पुढे विविध शास्त्रज्ञांच्या गटाकडून तपासून घेतले जातील. त्यानंतर ज्या ज्या ठिकाणी शक्य असेल तेथे ते प्रस्ताव प्रमाणित करून अभ्यासासाठी घेतले जाऊ शकतात.
आयुष क्षेत्राच्या प्रमुख व्यक्तींसमवेत पंतप्रधानांनी केलेल्या निरीक्षणांची चर्चा व्हडिओ कॉन्फरन्सिंगच्या माध्यमातून 28 मार्च 2020 रोजी करण्यात आली होती.
G.Chippalkatti/S.Shaikh/P.Kor
(Visitor Counter : 169
आरोग्य आणि कुटुंब कल्याण मंत्रालय
2017-18 या वर्षासाठी राष्ट्रीय आरोग्य लेखा अंदाज अहवाल जारी
देशाच्या सकल राष्ट्रीय उत्पादनात सरकारी आरोग्य खर्चाचा हिस्सा 2013-14 मधल्या 1.15% वरून वाढून 2017-18 मध्ये 1.35%
एकूण आरोग्य खर्चात सरकारी आरोग्य खर्चाचा हिस्सा वाढून 40.8%
नवी दिल्ली, 29 नोव्हेंबर 2021
केंद्रीय आरोग्य आणि कुटुंब कल्याण सचिव राजेश भूषण यांनी आज 2017-18 या वर्षासाठी एनएचए अर्थात राष्ट्रीय आरोग्य लेखा अंदाज अहवाल जारी केला. राष्ट्रीय आरोग्य प्रणाली संसाधन केंद्राने सादर केलेला एनएचएचा हा पाचवा अहवाल आहे.
आरोग्यावरच्या सरकारी खर्चात वाढ होण्याचा कल दाखवण्या बरोबरच सार्वजनिक आरोग्य यंत्रणेवरचा वाढता विश्वासही यातून दिसून येत आहे.
2017-18 साठीच्या एनएचए अंदाजात देशाच्या एकूण जीडीपी अर्थात सकल राष्ट्रीय उत्पादनात सरकारी आरोग्य खर्चाचा वाटा वाढल्याचे स्पष्ट दिसत आहे यावर राजेश भूषण यांनी भर दिला. यामध्ये 2013-14 मधल्या 1.15% वरून वाढ होऊन 2017-18 मध्ये 1.35% झाला आहे. एकूण आरोग्य खर्चात सरकारी आरोग्य खर्चाचा हिस्साही वाढला आहे. सरकारी खर्च 2013-14 मधल्या 28.6% वरून 2017-18 मध्ये 40.8% झाला आहे.
2013-14 ते 2017-18 दरम्यान एकूण सरकारी खर्चाच्या रुपात सरकारचा आरोग्य खर्च वाढून 3.78% वरून 5.12% झाला आहे. देशात आरोग्य क्षेत्राला सरकारचे असलेले प्राधान्य यातून स्पष्टपणे दिसून येत आहे.
2013-14 ते 2017-18 या काळात दर डोई सरकारी आरोग्य खर्चात 1042 वरून 1753 रुपयांपर्यंत वाढ झाली आहे. प्राथमिक आरोग्य सुविधांवर देण्यात येणारा अधिक भर, सरकारची वाटचाल योग्य दिशेने सुरु असल्याचे दर्शवतो.
सामाजिक आरोग्य विमा कार्यक्रम, सरकारकडून वित्तीय पाठबळ लाभलेल्या विमा योजना, सरकारी कर्मचाऱ्यांना देण्यात येणारा वैद्यकीय खर्चाचा परतावा यासारख्या आरोग्यावरच्या सामाजिक सुरक्षा खर्चाच्या वाट्यातही वाढ झाली आहे.S.Tupe/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 170
पंतप्रधान कार्यालय
पंतप्रधान नरेंद्र मोदी दि. 7 मार्च रोजी जन औषधी योजनेच्या लाभार्थींबरोबर संवाद साधणार
‘जन औषधी दिना’निमित्त पंतप्रधान नरेंद्र मोदी उद्या- दि. 7 मार्च, 2022 रोजी दुपारी 12.30 वाजता जन औषधी केंद्रांचे मालक आणि या योजनेच्या लाभार्थींबरोबर दूरदृष्यप्रणालीव्दारे संवाद साधणार आहेत. याप्रसंगी प्रथम पंतप्रधानांचे मार्गदर्शनपर भाषण होईल, त्यानंतर ते संबंधित लाभार्थींबरोबर संवाद साधतील. या कार्यक्रमासाठी ‘जन औषधी- जन उपयोगी’ ही संकल्पना निश्चित करण्यात आली आहे.
जेनरिक औषधांचा वापर आणि जन औषधी योजनेचे लाभ याविषयी जनजागृती करण्यासाठी दि. 1 मार्चपासून देशभरामध्ये जन औषधी सप्ताह साजरा केला जात आहे. या सप्ताहामध्ये जन औषधी संकल्प यात्रा, मातृशक्ती सन्मान, जन औषधी बाल मित्र, जन औषधी जन जागरण अभियान, ‘आओ जन औषधी मित्र बने’ आणि जन औषधी जन आरोग्य मेळा अशा विविध कार्यक्रमांचे आयोजन करण्यात आले आहे.
सर्वांना परवडणा-या किंमतीमध्ये औषधे उपलब्ध करून देण्याच्या पंतप्रधान मोदी यांच्या संकल्पनेनुसार देशभरामध्ये 8,600 पेक्षा जास्त जनऔषधी दुकाने सुरू करण्यात आली आहेत. देशातल्या जवळपास प्रत्येक जिल्ह्यामध्ये अशा प्रकारचे जन औषधी दुकान आहे.
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 198.09 कोटी मात्रांचा टप्पा केला पार
12 ते 14 वयोगटातील 3.69 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 1,14,475
गेल्या 24 तासात 13,086 नव्या कोरोना रुग्णांची नोंद.
रुग्ण बरे होण्याचा दर सध्या 98.53%,
सध्याचा साप्ताहिक पॉझिटिव्हिटी दर 3.81%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 198.09  कोटींचा टप्पा पार केला आहे. 2,58,74,950 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.69  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातील नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,09,201
|
|
2nd Dose
|
|
1,00,68,047
|
|
Precaution Dose
|
|
57,59,507
|
|
FLWs
|
|
1st Dose
|
|
1,84,24,628
|
|
2nd Dose
|
|
1,76,30,640
|
|
Precaution Dose
|
|
1,04,98,186
|
|
Age Group 12-14 years
|
|
1st Dose
|
|
3,69,96,932
|
|
2nd Dose
|
|
2,41,56,961
|
|
Age Group 15-18 years
|
|
1st Dose
|
|
6,05,47,867
|
|
2nd Dose
|
|
4,91,23,133
|
|
Age Group 18-44 years
|
|
1st Dose
|
|
55,83,90,131
|
|
2nd Dose
|
|
50,25,28,809
|
|
Precaution Dose
|
|
33,26,797
|
|
Age Group 45-59 years
|
|
1st Dose
|
|
20,34,70,659
|
|
2nd Dose
|
|
19,37,13,005
|
|
Precaution Dose
|
|
27,42,492
|
|
Over 60 years
|
|
1st Dose
|
|
12,72,83,132
|
|
2nd Dose
|
|
12,10,10,355
|
|
Precaution Dose
|
|
2,49,06,696
|
|
Precaution Dose
|
|
4,72,33,678
|
|
Total
|
|
1,98,09,87,178
भारतातील रुग्णसंख्या सध्या 1,14,475 इतकी आहे, ती देशाच्या एकूण रुग्णसंख्येच्या तुलनेत 0.26% इतकी आहे.
परिणामी, भारतात रुग्ण बरे होण्याचा दर 98.53% झाला आहे.
गेल्या 24 तासांत 12,456 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,28,91,933 झाली आहे.
गेल्या 24 तासात 13,086 नव्या कोरोना रुग्णांची नोंद झाली.
गेल्या 24 तासात एकूण 4,51,312 चाचण्या करण्यात आल्या. भारताने आतापर्यंत एकूण 86.44  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 3.81% तर दैनंदिन पॉझिटिव्हिटी दर 2.90% आहे.
रसायन आणि खते मंत्रालय
जन औषधी दिवसानिमित्त आयोजित कार्यक्रमांच्या पाचव्या दिवशी जन औषधी मेळावे आणि हेरिटेज वॉकचे आयोजन
जन औषधी आरोग्य मेळाव्यातून दहा हजारापेक्षा जास्त नागरिकांना झाला थेट लाभ
जन औषधी दिवस, 2023 च्या निमित्ताने आयोजित मेळाव्याच्या पाचव्या दिवशी देशभरात 'जनऔषधी -जन आरोग्य शिबिरे' आणि हेरिटेज वॉक आयोजित करण्यात आले होते.
मोठ्या स्तरावर 34 वेगवेगळ्या ठिकाणी ही आरोग्य शिबिरे घेण्यात आली. देशभरातील 1000 जनऔषधी केंद्रांवर अशाच प्रकारची छोटी आरोग्य शिबिरेही आयोजित करण्यात आली होती. या शिबिरांमध्ये लोकांना वैद्यकीय सल्ला, पॅथोलोजी लॅब सुविधा आणि आहारविषयक सल्ला मोफत उपलब्ध करून देण्यात आला. प्रधानमंत्री भारतीय जन औषधी योजना अंतर्गत आयोजित आरोग्य मेळाव्याचा 10,000 हून अधिक नागरिकांना थेट लाभ झाला. या शिबिरांमध्ये डॉक्टरांच्या मोफत सल्ल्याने जनऔषधी औषधांचेही मोफत वाटप करण्यात आले.
त्याचप्रमाणे जनऔषधीबद्दलचे ज्ञान सर्वसामान्यांपर्यंत पोहोचवण्यासाठी देशभरात सर्वत्र हेरिटेज वॉकचे आयोजन करण्यात आले होते. हेरिटेज वॉकची संकल्पना“ जन औषधी विरासत के साथ, हेल्थ हेरिटेज वॉक” अशी होती. दिल्ली, जयपूर आणि म्हैसूरसह 10 ठिकाणी या हेरिटेज वॉकमध्ये 500 हून अधिक लोक सहभागी झाले होते.
औषधनिर्माण विभागाचे सहसचिव, रजनीश टिंगल यांनी इतर वरिष्ठ सरकारी अधिकाऱ्यांसह सुंदर नर्सरी, नवी दिल्ली येथे हेरिटेज वॉकचे नेतृत्व केले. या पदयात्रेचा उद्देश जनऔषधी परियोजनेशी सर्वसामान्यांना जोडणे हा होता.
औषधनिर्माण विभागाने 1 मार्च 2023 ते 7 मार्च 2023 या कालावधीत विविध शहरांमध्ये विविध कार्यक्रमांचे नियोजन केले आहे ज्यात जन औषधी योजनेबाबत जनजागृतीवर भर दिला जाईल. सेमिनार, मुले, महिला आणि आशासकीय संस्थांसाठी कार्यक्रम, हेरिटेज वॉक, आरोग्य शिबिरे आणि इतर अनेक उपक्रम देशभरात वेगवेगळ्या ठिकाणी आयोजित केले जात आहेत. ज्यात प्रधानमंत्री भारतीय जन औषधी केंद्रांचे संचालक , लाभार्थी, राज्य/केंद्रशासित प्रदेशांचे अधिकारी, लोकप्रतिनिधी, डॉक्टर, आरोग्य कर्मचारी, परिचारिका, औषध विक्रेते आणि जन औषधी मित्र यांचा समावेश आहे.
ही योजना देशाच्या कानाकोपऱ्यातील लोकांपर्यंत स्वस्त दरात औषधाची सहज पोहोच सुनिश्चित करते. डिसेंबर 2023 अखेर प्रधानमंत्री भारतीय जनऔषधी केंद्रांची संख्या 10,000 पर्यंत वाढवण्याचे सरकारने लक्ष्य ठेवले आहे. प्रधानमंत्री भारतीय जन औषधी केंद्रांकडून दिल्या जाणाऱ्या औषधांमध्ये 1759 औषधे आणि 280 शस्त्रक्रिया उपकरणांचा समावेश आहे. नवीन औषधे आणि पोषक उत्पादनांमध्ये प्रोटीन पावडर, माल्ट-आधारित पूरक अन्न, प्रोटीन बार, रोग प्रतिकारशक्ती वाढवण्यासाठीचा बार, सॅनिटायझर, मास्क, ग्लुकोमीटर, ऑक्सिमीटर इत्यादींचा समावेश होतो.